Iecava (stacija)
Šis raksts ir par dzelzceļa staciju. Par citām jēdziena Iecava nozīmēm skatīt nozīmju atdalīšanas lapu. Iecava ir dzelzceļa stacija Bauskas novadā, dzelzceļa līnijā Jelgava I—Krustpils. Stacija atrodas 4 km uz ziemeļiem no Iecavas pilsētas. Pie pašas stacijas ir apdzīvota vieta Iecavas stacija. Dienvidos no stacijas atrodas Balticovo putnkopības komplekss. Pasažieru satiksme stacijā pārtraukta 2000. gadā līdz ar pasažieru satiksmes pārtraukšanu visā dzelzceļa līnijā.